CELEX: 32014R0302
Language: bg
Date: 2014-03-25 00:00:00
Title: Регламент за изпълнение (ЕС) № 302/2014 на Комисията от 25 март 2014 година относно разрешаването на препарат от ендо-1,3(4)-бета-глюканаза, получена от Trichoderma reesei (CBS 126896), като фуражна добавка за пилета за угояване и отбити прасенца (титуляр на разрешението ROAL Oy)  текст от значение за ЕИП

26.3.2014   
            
            
               BG
            
            
               Официален вестник на Европейския съюз
            
            
               L 90/4
            
         
      РЕГЛАМЕНТ ЗА ИЗПЪЛНЕНИЕ (ЕС) № 302/2014 НА КОМИСИЯТА
   
   от 25 март 2014 година
   относно разрешаването на препарат от ендо-1,3(4)-бета-глюканаза, получена от Trichoderma reesei (CBS 126896), като фуражна добавка за пилета за угояване и отбити прасенца (титуляр на разрешението ROAL Oy)
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1831/2003 на Европейския парламент и на Съвета от 22 септември 2003 г. относно добавки за използване при храненето на животните (1), и по-специално член 9, параграф 2 от него,
   като има предвид, че:
   
               (1)
            
            
               В Регламент (ЕО) № 1831/2003 се предвижда издаване на разрешение за използването на добавки при храненето на животните и се посочват основанията и процедурите за предоставянето на такова разрешение.
            
         
               (2)
            
            
               В съответствие с член 7 от Регламент (ЕО) № 1831/2003 беше подадено заявление за издаване на разрешение за препарат от ендо-1,3(4)-бета-глюканаза, получена от Trichoderma reesei (CBS 126896). Заявлението беше придружено от данните и документите, изисквани съгласно член 7, параграф 3 от Регламент (ЕО) № 1831/2003.
            
         
               (3)
            
            
               Заявлението се отнася до разрешаването на препарат от ендо-1,3(4)-бета-глюканаза, получена от Trichoderma reesei (CBS 126896), като фуражна добавка за пилета за угояване и отбити прасенца, която се класифицира в категорията „Зоотехнически добавки“.
            
         
               (4)
            
            
               В становището си от 9 октомври 2013 г. (2) Европейският орган за безопасност на храните („органът“) заключи, че при предлаганите условия на употреба препаратът от ендо-1,3(4)-бета-глюканаза, получена от Trichoderma reesei (CBS 126896), няма нежелан ефект върху здравето на животните и човека и върху околната среда. Органът заключи също така, че добавката подобрява значително характеристиките на животните. Органът не счита, че са необходими специфични изисквания за мониторинг след пускането на пазара. Той провери също така доклада относно метода за анализ на фуражната добавка във фуражите, представен от референтната лаборатория, определена с Регламент (ЕО) № 1831/2003.
            
         
               (5)
            
            
               Оценката на препарата от ендо-1,3(4)-бета-глюканаза, получена от Trichoderma reesei (CBS 126896), показва, че са изпълнени условията за предоставяне на разрешение, определени в член 5 от Регламент (ЕО) № 1831/2003. Следователно употребата на посочения препарат следва да бъде разрешена съгласно посоченото в приложението към настоящия регламент.
            
         
               (6)
            
            
               Мерките, предвидени в настоящия регламент, са в съответствие със становището на Постоянния комитет по хранителната верига и здравето на животните,
            
         ПРИЕ НАСТОЯЩИЯ РЕГЛАМЕНТ:
   Член 1
   Разрешаване
   Посоченият в приложението препарат, който спада към категорията „Зоотехнически добавки“ — функционална група „Подобрители, увеличаващи смилаемостта на храната“, се разрешава като добавка при храненето на животните при спазване на определените в приложението условия.
   Член 2
   Настоящият регламент влиза в сила на двадесетия ден след деня на публикуването му в Официален вестник на Европейския съюз.
   
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 25 март 2014 година.
      
         
            За Комисията
         
         
            Председател
         
         José Manuel BARROSO
         
      
   
   
      (1)  ОВ L 268, 18.10.2003 г., стр. 29.
   
      (2)  EFSA Journal (Бюлетин на ЕОБХ), 2013 г.; 11(10):3432.
   
      ПРИЛОЖЕНИЕ
      
                  Идентификационен номер на добавката
               
               
                  Наименование на притежателя на разрешението
               
               
                  Добавка
               
               
                  Състав, химична формула, описание, метод на анализ
               
               
                  Вид или категория на животните
               
               
                  Максимална възраст
               
               
                  Минимално съдържание
               
               
                  Максимално съдържание
               
               
                  Други разпоредби
               
               
                  Срок на валидност на разрешението
               
            
                  Единици за активност/kg пълноценен фураж със съдържание на влага 12 %
               
            
                  
                     Категория „Зоотехнически добавки“ — функционална група: „Подобрители, увеличаващи смилаемостта на храната“
                  
               
            
                  4a20
               
               
                  ROAL Oy
               
               
                  Ендо-1,3(4)- бета-глюканаза
                  EC 3.2.1.6
               
               
                  
                               
                           
                           
                              
                                 Състав на добавката
                              
                              Препарат от ендо-1,3(4)-бета-глюканаза, получена от Trichoderma reesei (CBS 126896), чиято минимална активност е:
                              
                                          —
                                       
                                       
                                          твърда форма: ендо-1,3(4)-бета-глюканаза 200 000 BU (1)/g;
                                       
                                    
                                          —
                                       
                                       
                                          течна форма: ендо-1,3(4)-бета-глюканаза 400 000 BU/g;
                                       
                                    
                        
                               
                           
                           
                              
                                 Характеристика на активното вещество
                              
                              ендо-1,3(4)-бета-глюканаза, получена от Trichoderma reesei (CBS 126896)
                           
                        
                               
                           
                           
                              
                                 Метод на анализ
                                  (2)
                              
                              За количественото определяне на активността на ендо-1,3(4)-бета-глюканаза: спектрофотометричен (DNS) метод, на базата на количественото определяне на освободените захари, получени от действието на ендо-1,3(4)-бета-глюканаза върху ечемичен бета-глюкан при pH 4,8 и температура 50 °C.
                           
                        
               
                  Пилета за угояване
               
               
                  —
               
               
                  20 000 BU
               
               
                  —
               
               
                  
                              1.
                           
                           
                              В упътването за употреба на добавката и премикса да се посочат условията на съхранение и устойчивостта при гранулиране.
                           
                        
                              2.
                           
                           
                              За използване при (отбити) прасенца с тегло приблизително до 35 kg.
                           
                        
                              3.
                           
                           
                              Мерки за безопасност: носене на средства за дихателна защита, предпазни очила и ръкавици по време на работа.
                           
                        
               
                  15 април 2024 г.
               
            
                  Прасенца (отбити)
               
               
                  10 000 BU
               
            
         (1)  1 BU е количеството ензим, което освобождава 1 наномол редуциращи захари (изразени в глюкозни еквиваленти) от ечемичен бета-глюканов субстрат за секунда при температура 50oС и рН 4,8.
      
         (2)  Подробна информация за методите на анализ може да бъде намерена на следния адрес на референтната лаборатория: http://irmm.jrc.ec.europa.eu/EURLs/EURL_feed_additives/Pages/index.aspx